|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 04.12.2024** |  |  |
|  |  |  |

**800 θέσεις εργασίας από 33 επιχειρήσεις στην «Ημέρα Καριέρας»**

**της ΔΥΠΑ το Σάββατο στην Καβάλα**

Ευκαιρίες απασχόλησης και επαγγελματικής δικτύωσης παρέχει στους πολίτες η 36η «Ημέρα Καριέρας» της Δημόσιας Υπηρεσίας Απασχόλησης (ΔΥΠΑ), που διοργανώνεται το Σάββατο 7 Δεκεμβρίου, στο ξενοδοχείο Lucy (Παραλία Καλαμίτσας, 654 04 Καβάλα), από τις 10:00 έως τις 18:00.

Στην εκδήλωση θα βρίσκονται εκπρόσωποι 33 επιχειρήσεων, αναζητώντας υποψήφιους για 800 θέσεις εργασίας, που αφορούν μεγάλο φάσμα ειδικοτήτων υψηλής, μεσαίας και χαμηλής εξειδίκευσης.

Η είσοδος είναι δωρεάν για όλους και η δήλωση ενδιαφέροντος συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-kavala-2024>

Οι πολίτες θα έχουν τη δυνατότητα να διερευνήσουν ποιες επιχειρήσεις και θέσεις εργασίας ταιριάζουν στο επαγγελματικό τους προφίλ και θα μπορέσουν να πραγματοποιήσουν επιτόπου αρχικές συνεντεύξεις εργασίας.

Για την καλύτερη προετοιμασία τους συνίσταται να έχουν μαζί τους αρκετά αντίγραφα του βιογραφικού τους σημειώματος, ενώ καθόλη τη διάρκεια της εκδήλωσης θα έχουν τη δυνατότητα να ενημερωθούν από εξειδικευμένα στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) για δράσεις και πρωτοβουλίες της ΔΥΠΑ που στοχεύουν στην ενδυνάμωση των πολιτών που βρίσκονται σε διαδικασία αναζήτησης εργασίας.

Οι επιχειρήσεις που συμμετέχουν δραστηριοποιούνται σε κλάδους οικονομικής δραστηριότητας, όπως βιομηχανίες τροφίμων, γάλακτος, ενέργειας, καπνών, επιχειρήσεις που δραστηριοποιούνται στην παροχή ιατρικών, λογιστικών και συμβουλευτικών υπηρεσιών, στις τηλεπικοινωνίες, στο χονδρικό και λιανικό εμπόριο, στη διαχείριση ακινήτων, στην παραγωγή και εμπορία λιπασμάτων, στο εμπόριο και στην επεξεργασία φυσικών πετρωμάτων, καθώς και στην εστίαση και τον τουρισμό.

Οι ειδικότητες αφορούν διαφορετικά επίπεδα εκπαίδευσης και εξειδίκευσης. Συγκεκριμένα αναζητούνται: μηχανολόγοι μηχανικοί, ηλεκτρολόγοι μηχανικοί, χημικοί μηχανικοί, τεχνολόγοι τροφίμων, αρχιτέκτονες, στελέχη πληροφορικής, στελέχη μάρκετινγκ, ηλεκτρολόγοι, οικονομολόγοι, λογιστές, διοικητικό προσωπικό, εργατοτεχνίτες, εργάτες παραγωγής, χειριστές μηχανημάτων, αποθηκάριοι, πωλητές, οδηγοί, υπάλληλοι γραφείου, νοσηλευτές, φυσικοθεραπευτές, γεωπόνοι, μάγειροι, υπάλληλοι εξυπηρέτησης πελατών και όλο το φάσμα των ειδικοτήτων στον κλάδο του τουρισμού και φιλοξενίας.

Αναλυτική λίστα με τις επιχειρήσεις που συμμετέχουν και τις θέσεις εργασίας βρίσκεται στην ηλεκτρονική διεύθυνση:

[https://www.dypa.gov.gr/36i-hk-dypa-kavala-7-dek-2024-epix-eidikotites](https://www.dypa.gov.gr/36i-hmera-karieras-dypa-kavala-savvato-7-dekemvrioy-2024?tab=eidikotites-kai-epikheiriseis&tab2=&tab3)=

Για όλες τις πληροφορίες σχετικά με τις δράσεις της ΔΥΠΑ: [www.dypa.gov.gr](http://www.dypa.gov.gr)

Για αναλυτικές πληροφορίες σχετικά με τη ΜΕΜΜΕ: <https://www.dypa.gov.gr/memme>